BUENOS AIRES 23. júna (SITA) - Argentínska futbalová legenda Diego Maradona akceptoval ponuku Boky Juniors a vo svojom bývalom klube bude pôsobiť ako viceprezident. Oznámil to prezident klubu Mauricio Macri. "Bude radiť ako má vyzerať zloženie tímu," povedal Macri, ktorý dodal, že Maradona pomôže aj s výberom nového trénera. Pôvodne mal Maradona pôsobiť v najpopulárnejšom argentínskom klube pri mládeži. Tím z Buenos Aires prepustil minulý týždeň kouča Jorgeho Beniteza, Maradona podporuje na uvoľnený post Alfia Basila.